
Parlamentul  României

Camera  Deputaţilor

Comisia pentru industrii si servicii

Bucureşti, 28.09.2011                                

    Nr.23/284/2011                                                                                                                      
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru ratificarea Acordului privind spaţiul aerian comun între Uniunea Europeană şi statele membre ale acesteia, pe de o parte, şi Georgia, pe de altă parte, semnat la Bruxelles la 2 decembrie 2010, trimis cu adresa nr. PLx 532 din 26 septembrie 2011, înregistrată la nr.23/284 din 27 septembrie 2011.

În conformitate cu prevederile Constituţiei României, republicată, Camera decizională pentru aceast proiect de lege este Senatul, Camera Deputaţilor fiind prima Cameră sesizată.

PREŞEDINTE,
Iulian Iancu

R A P O R T

asupra proiectului de Lege pentru ratificarea Acordului privind spaţiul aerian comun între Uniunea Europeană şi statele membre ale acesteia, pe de o parte, şi Georgia, pe de altă parte, semnat la Bruxelles la 2 decembrie 2010
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată în fond cu proiectul de Lege pentru ratificarea Acordului privind spaţiul aerian comun între Uniunea Europeană şi statele membre ale acesteia, pe de o parte, şi Georgia, pe de altă parte, semnat la Bruxelles la 2 decembrie 2010, transmis cu adresa nr. PLx 532 din 26 septembrie 2011, înregistrată cu nr.23/284 din 27 septembrie 2011.

În conformitate cu prevederile art.75 alin.(1) din Constituţia României, republicată, Camera decizională pentru acest proiect de lege este Senatul, Camera Deputaţilor fiind prima Cameră sesizată.

Proiectul de lege a fost avizat favorabil de Consiliul Legislativ, cu adresa nr. 860 din 03.08.2011.

Proiectul de lege are ca obiect de reglementare ratificarea Acordului cu privire la spaţiul aerian comun Uniunii Europene şi statelor membre, şi Georgiei,  realizându-se o piaţă unică pentru transportul aerian şi eliminându-se orice discriminare între companiile aeriene ale respectivelor state.



La lucrările comisiei au fost prezenţi 26 deputaţi din totalul de 30 deputaţi membri ai comisiei.

La dezbateri au participat, în calitate de invitaţi, din partea Ministerului Transporturilor şi Infrastructurii, domnul Pistru Eusebiu - secretar de stat, doamna Carmen Pop - şef serviciu şi domnul Ionescu Mircea – consilier. 

Membrii Comisiei pentru industrii şi servicii au examinat proiectul de lege în şedinţa din 28 septembrie 2011.
Membrii Comisiei pentru industrii şi servicii au hotărât, în unanimitate, să propună plenului Camerei Deputaţilor adoptarea proiectului de Lege pentru ratificarea Acordului privind spaţiul aerian comun între Uniunea Europeană şi statele membre ale acesteia, pe de o parte, şi Georgia, pe de altă parte, semnat la Bruxelles la 2 decembrie 2010.

Prin obiectul de reglementare şi conţinut, proiectul de lege se încadrează în categoria legilor ordinare.
                    PREŞEDINTE,                                             SECRETAR,
                     Iulian IANCU                                            Mircea MARIN
Consilier parlamentar,

Dr.Maria Cristina Bălănescu

